Opel kompaniyasi Rim papasiga elektrokar sovg‘a qildi

Rim papasi Fransisk Opel kompaniyasidan Ampera-e elektrokarini hadya tariqasida oldi, deb yozadi “Motor”. Avtomobilni pontifikka kompaniya rahbari Karl-Tomas Noymanning shaxsan o‘zi topshirdi.

Opel Ampera-e — Chevrolet Bolt modelining yevropacha varianti. Xetchbek 204 ot kuchiga teng elektr dvigatel va 60 kilovatt/soat sig‘imiga ega litiy-ionli akkumulyatorlar komplekti bilan jihozlangan.
Bunday avtomobil 100 km/soat tezlikka 7,2 soniyada erisha oladi. Maksimal tezligi — soatiga 150 km. Akkumulyatori bir marta olgan quvvat bilan 520 kilometrgacha masofani bosib o‘tishi mumkin.